Κώστας Αθανασόπουλος

Ο Κώστας Αθανασόπουλος είναι Έλληνας πρώην διεθνής ποδοσφαιριστής γεννημένος στην Πλατεία Βάθης στην Αθήνα στις 8 Ιουλίου 1947.https://www.gazzetta.gr/article/item/187705-mou-xanarhodai-ena-ena-hronia-doxasmena Μου ξανάρχονται ένα-ένα χρόνια δοξασμένα... - www.gazzetta.gr 

Καριέρα
Σε συλλογικό επίπεδο
Ξεκίνησε την καριέρα του από τις Ακαδημίες των νέων του Παναθηναϊκού ως επιθετικός σε ηλικία 13 ετών. Στη συνέχεια μεταπήδησε στην ανδρική ομάδα όπου αγωνίστηκε ως αμυντικός από 1966 έως το 1975 αγωνιζόμενος σε 177 αγώνες για το Πρωτάθλημα Ελλάδας και σημειώνοντας 5 γκολ.

Κατέκτησε με τον Παναθηναϊκό 3 Πρωταθλήματα και 2 Κύπελλα Ελλάδος ενώ αναδείχθηκε Φιναλίστ του Κυπέλλου Πρωταθλητριών το 1971 συμμετέχοντας στους αγώνες πρόκρισης του Παναθηναϊκού ενάντια στην Έβερτον και στον Ερυθρό Αστέρα που διεξήχθησαν στο γήπεδο της Λεωφόρου. Αγωνίστηκε επίσης ως βασικός και στις δυο αναμετρήσεις για τον Τελικό του Διηπειρωτικού Κυπέλλου απέναντι στη Νασιονάλ Μοντεβιδέο.

 Στις εθνικές ομάδες 
Με την Ελλάδα αγωνίστηκε μία φορά στις 22 Φεβρουαρίου 1973 στον εκτός έδρας αγώνα εναντίον της Ισπανίας για τα προκριματικά του Μουντιάλ 1974, όταν ξεκίνησε βασικός υπό τις οδηγίες του Μπίλι Μπίνγκαμ, αγωνιζόμενος για 90 λεπτά.Ισπανία - Ελλάδα 22.2.1973, www.epo.gr

Τίτλοι
 3 Πρωταθλήματα Ελλάδας: 1968–69, 1969–70, 1971–72
 2 Κύπελλα Ελλάδας: 1966–67, 1968–69

 Παραπομπές 

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας